জানকী আথি নাহাপ্পান

জানকী (২৫ ফেব্রুয়ারী ১৯২৫ - ৯ মে ২০১৪), যিনি জানকী আথি নাহাপ্পান নামে বেশি পরিচিত, ছিলেন একজন মালয় রাজনীতিবিদ এবং কর্মী যিনি মালয়েশীয় ভারতীয় কংগ্রেসের প্রতিষ্ঠাতা সদস্য এবং মালয়েশিয়ার (তৎকালীন মালয়) স্বাধীনতার লড়াইয়ে জড়িত প্রথম দিকের মহিলাদের একজন।

জানকী মালয়ের একটি সুবিধাবঞ্চিত তামিল পরিবারে বড় হয়ে ওঠেন এবং মাত্র ১৬ বছর বয়সে তিনি ভারতীয়দের কাছে ভারতের স্বাধীনতার জন্য সুভাষ চন্দ্র বসুর আহ্বান শুনতে পান, যা কিছু সম্ভব দান করার। তৎক্ষণাৎ তিনি তাঁর সোনার কানের দুল খুলে দান করেন। তিনি ভারতীয় জাতীয় সেনাবাহিনীর ঝাঁসির রাণী রেজিমেন্টের মহিলা শাখায় যোগদানের জন্য দৃঢ়প্রতিজ্ঞ হন। এই বিষয়ে তাঁর পরিবারের, বিশেষ করে তাঁর বাবার, তীব্র আপত্তি ছিল। কিন্তু অনেক বোঝানোর পর, অবশেষে তাঁর বাবা রাজি হন।

তিনি ছিলেন আজাদ হিন্দ ফৌজে যোগ দেওয়া প্রথম মহিলাদের মধ্যে একজন। জাপান সৈন্য মালয় দখল করতে এলে, ভারতের স্বাধীনতার জন্য জাপানিদের বিরুদ্ধে লড়াই করার উদ্দেশ্যে এই বাহিনী গঠিত হয়েছিল। বিলাসবহুল পরিবেশে বড় হয়ে ওঠার পর, প্রথমে সামরিক জীবনের কঠোরতার সাথে খাপ খাইয়ে নিতে তাঁর অসুবিধা হয়েছিল। তবে, ধীরে ধীরে তিনি সামরিক জীবনের সাথে অভ্যস্ত হয়ে ওঠেন এবং রেজিমেন্টে তাঁর জীবন শুরু হয়। তিনি রেজিমেন্টের সেকেণ্ড ইন কমাণ্ড হন।Women Against the Raj: The Rani of Jhansi Regiment By Joyce C. Lebra, p.xii 

দ্বিতীয় বিশ্বযুদ্ধের পর তিনি একজন কল্যাণ কর্মী হিসেবে কাজে নামেন।

জানকী ভারতীয় জাতীয় কংগ্রেসের স্বাধীনতার সংগ্রামকে অনুপ্রেরণামূলক বলে মনে করেন এবং তৎকালীন মালয়েশিয়ায় অবস্থিত ভারতীয় কংগ্রেস মেডিকেল মিশনে যোগ দেন। ১৯৪৬ সালে, মালয় ভারতীয় কংগ্রেস প্রতিষ্ঠার জন্য জন থিভিকে জানকী সহায়তা করেন, এই বাহিনীটি ভারতীয় জাতীয় কংগ্রেসের আদলে তৈরি হয়েছিল। দলটি থিভিকে তাদের প্রথম সভাপতি হিসেবে দেখে।

ভারত সরকার ২০০০ সালে জানকীকে চতুর্থ সর্বোচ্চ বেসামরিক সম্মান পদ্মশ্রী প্রদান করে। নিউমোনিয়ার কারণে ২০১৪ সালের ৯ই মে তারিখে তিনি নিজের বাড়িতে মারা যান। Pejuang kemerdekaan Janaky meninggal dunia

 আরও দেখুন 

 রাসমমা ভূপালান
 লক্ষ্মী সেহগল

 তথ্যসূত্র 

 বহিঃসংযোগ 

 মাদারস অফ সাবস্ট্যান্স, দ্য স্টার, ২০ আগস্ট ২০০৭।
 তারা সরকারি পদ গ্রহণের সাহস করেছিল, দ্য স্টার, ২০ আগস্ট ২০০৭।
 আইএনএ মুক্তিযোদ্ধার জীবনী সিঙ্গাপুরের জাতীয় সংরক্ষণাগার


 জানকী আথি নাহাপ্পানের জীবনী
 পুয়ান শ্রী জানকী আথি নাহাপ্পান ৮৯ বছর বয়সে চলে গেলেন

বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:ভারতীয় দ্বিতীয় বিশ্বযুদ্ধের নারী সৈনিক
বিষয়শ্রেণী:যুদ্ধে ভারতীয় নারী
বিষয়শ্রেণী:ভারতীয় বিপ্লবী
বিষয়শ্রেণী:ভারতীয় জাতীয় সেনাবাহিনী কর্মী
বিষয়শ্রেণী:ভারতীয় বংশোদ্ভূত মালয়েশীয় ব্যক্তি
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০১৪-এ মৃত্যু
বিষয়শ্রেণী:১৯২৫-এ জন্ম